
                                                          ประกาศองค์การบริหารส่วนตำบลเกาะขันธ์
                                                   เรื่อง  สอบราคาจ้างองค์การบริหารส่วนตำบลเกาะขันธ์
                                                   ตำบลเกาะขันธ์ อำเภอชะอวด จังหวัดนครศรีธรรมราช
                                                           ***********************************


  ด้วยองค์การบริหารส่วนตำบลเกาะขันธ์   มีความประสงค์จะสอบราคาจ้างเหมาโครงการก่อสร้าง                 จำนวน   ๒ โครงการ ดังนี้

   ๑. โครงการบ้านท้องถิ่นไทยเทิดไท้องค์ราชัน  ๘๔  พรรษา เฉลิมพระเกียรติพระบาทสมเด็จพรเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ  ๕  ธันวาคม ๒๕๕๔   หมู่ที่  ๙
                โดยก่อสร้างอาคาร ขนาด กว้าง  ๔.๐๐  เมตร  ยาว ๕.๐๐ เมตร ตามแบบแปลน อบต.เกาะขันธ์  พร้อมติดตั้งป้ายประชาสัมพันธ์โครงการตามแบบมาตรฐานอบต. จำนวน ๑ ป้าย   (ราคากลาง  ๑๓๐,๐๐๐.- บาท)
                ๒. โครงการขยายเขตประปาส่วนภูมิภาค  หมู่ที่ ๖

                 โดยฝังท่อ PE  ขนาด Ø ๑๑๐  มม. PN ๖.๓ ระยะทาง ๑,๑๒๕ เมตร  ฝังลึก ๐.๘๐ เมตร  พร้อมอุปกรณ์ประกอบงานวางท่อ (ตามแบบมาตรฐานการประปาส่วนภูมิภาค สาขาชะอวด) พร้อมติดตั้งป้ายประชาสัมพันธ์โครงการตามแบบมาตรฐาน จำนวน ๑ ป้ายพร้อมติดตั้งป้ายประชาสัมพันธ์โครงการตามแบบมาตรฐานอบต. จำนวน ๑ ป้าย   (ราคากลาง  ๔๖๘,๐๐๐.- บาท)
                 ผู้มีสิทธิเสนอราคาจะต้องมีคุณสมบัติดังนี้
 
      ๑. เป็นนิติบุคคลหรือบุคคลธรรมดา ผู้มีอาชีพรับจ้างงานตามประกาศสอบราคาจ้างดังกล่าว ซึ่งมีผลงาน
ก่อสร้างประเภทเดียวกันในวงเงินไม่น้อยกว่า    -    บาท     (ตามเอกสารสอบราคาจ้างเลขที่   ๕-๖/๒๕๕๕                  ลงวันที่   ๒๓    เดือนธันวาคม   พ.ศ. ๒๕๕๔   ) ต่อหนึ่งคู่สัญญา
                ๒. ไม่เป็นผู้ถูกระบุไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น
                 ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเกาะขันธ์ ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้  
         ๕. ผู้ประสงค์จะซื้อเอกสารสอบราคาจะต้องแสดงหลักฐาน ดังต่อไปนี้ ต่อเจ้าหน้าที่
                ๕.๑  หนังสือรับรองการจดทะเบียนหุ้นส่วนบริษัทกรณีเป็นนิติบุคคล , สำเนาบัตรผู้เสียภาษีอากรหรือ บัตรประจำตัว  ประชาชน  กรณี เป็น บุคคลธรรมดา
                        ๕.๒ หนังสือมอบอำนาจซึ่งปิดอากรแสตมป์ตามกฎหมายในกรณีมอบอำนาจให้ผู้อื่นทำการแทน
                  กำหนดดูสถานที่ก่อสร้าง  วันที่  ๓๐  ธันวาคม   ๒๕๕๔  เวลา ๑๐.๐๐ น. – ๑๑.๐๐ น. และรับฟังคำชี้แจงรายละเอียดเพิ่มเติม   เวลา  ๑๑.๓๐  น. . สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้วจะโต้แย้งสิทธิหรือผลประโยชน์อื่นๆของตนไม่ได้

     กำหนดยื่นซองสอบราคา  ระหว่างวันที่  ๒๓   ธันวาคม   ๒๕๕๔  ถึงวันที่  ๔   มกราคม  ๒๕๕๕ ระหว่างเวลา ๐๘.๓๐  น. ถึง ๑๖.๓๐ น.ในวันและเวลาราชการ ณ องค์การบริหารส่วนตำบลเกาะขันธ์  และ วันที่                                                               .๒๙  ธันวาคม  ๒๕๕๔  เวลา   ๐๘.๓๐  น. ถึง ๑๖.๓๐  น.  ณ ศูนย์รวมข้อมูลข่าวสารการจัดซื้อจัดจ้าง  ที่ว่าการอำเภอชะอวด  ในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคายื่นซองสอบราคาส่งทางไปรษณีย์ให้ถึงองค์การบริหารส่วนตำบลเกาะขันธ์ก่อนพ้นกำหนดเวลายื่นซองสอบราคา  โดยจ่าหน้าซองถึง  “ประธานคณะกรรมการเปิดซองสอบราคา ตามใบเสนอราคาเลขที่  ๕-๖/๒๕๕๕  ทั้งนี้องค์การบริหารส่วนตำบลเกาะขันธ์จะถือวันและเวลาที่องค์การบริหารส่วนตำบล ได้รับซองจากไปรษณีย์ เป็นเวลารับซอง และกำหนดเปิดซองสอบราคาใน วันที่    ๕     มกราคม    ๒๕๕๕  เวลา ๑๐.๐๐ น. เป็นต้นไป  ณ ศูนย์รวมข่าวสารการจัดซื้อจัดจ้างที่ว่าการอำเภอชะอวด
                  ผู้สนใจติดต่อขอซื้อเอกสารสอบราคาจ้างเลขที่  ๕/๒๕๕๕  ในราคา ชุดละ ๓๐๐.- บาท (สามร้อยบาทถ้วน) และเอกสารสอบราคาจ้างเลขที่  ๖/๒๕๕๕  ในราคา ชุดละ ๕๐๐.- บาท (เงินห้าร้อยบาทถ้วน)ได้ที่องค์การบริหารส่วนตำบลเกาะขันธ์ ระหว่างวันที่  ๒๓   ธันวาคม  ๒๕๕๔   ถึงวันที่  ๔  มกราคม  ๒๕๕๕  หรือสอบถามทางโทรศัพท์หมายเลข ๐๗๕-๔๙๓-๑๑๑ ต่อ ๔ ในวันและเวลาราชการหรือดาวน์โหลดข้อมูลได้ที่เว็บไซด์ขององค์การบริหารส่วนตำบลเกาะขันธ์:  www.kohkhan.go.th
                    จึงประกาศให้ทราบโดยทั่วกัน



        ประกาศ  ณ  วันที่  ๒๓   เดือน ธันวาคม   พ.ศ. ๒๕๕๔
          ( นายอุดม  ไชยภักดี )




                     นายกองค์การบริหารส่วนตำบลเกาะขันธ์
